b"\n_START_ARTICLE_\nGiant's Causeway\n_START_SECTION_\nIrsk sagn som forklaring\n_START_PARAGRAPH_\nIf\xc3\xb8lge det irske sagnet som er knyttet til stedet, skyldes opphopningen av stein i denne formen, at en kjempe, Finn mac Cumaill (anglifisert til Finn MacCool), ville lage seg en bro over til Skottland for \xc3\xa5 gi sin kollega der en overgang slik at de kunne duellere. Skotten, Bennandonner, lot seg ikke be to ganger, og la i vei. Da ble Finn skremt over st\xc3\xb8rrelsen p\xc3\xa5 skotten, og stakk av til sin kone, Oonagh og ba henne om \xc3\xa5 gjemme ham. Hun la ham i en diger vogge kledd i babyt\xc3\xb8y. Bennandonner fikk se \xc2\xabbabyen\xc2\xbb som ble presentert som Finns barn, og dro hjem med tanker om at faren, Finn; nok ble for stor \xc3\xa5 binde an med, n\xc3\xa5r han fikk slikt avkom. Han raserte broen mens han retirerte, slik at han ikke skulle f\xc3\xa5 bes\xc3\xb8k._NEWLINE_Dette, if\xc3\xb8lge sagnet, er grunnen til at s\xc3\xb8ylene finnes b\xc3\xa5de p\xc3\xa5 kysten av Antrim, og ved Finnegans grotte (Finnegans Cave) ved skotskekysten som eneste restene av broen.\n_START_SECTION_\nVitenskapelig forklaring\n_START_PARAGRAPH_\nFor ca. 60 millioner \xc3\xa5r siden ble slettelandskapet som l\xc3\xa5 p\xc3\xa5 et underlag av kalkstein brutt opp av et vulkansk utbrudd, og dekket av et basaltlag som st\xc3\xb8rknet og ble i ro i ca. 2 millioner \xc3\xa5r, f\xc3\xb8r neste utbrudd, som fylte et dalf\xc3\xb8re, der det st\xc3\xb8rknet s\xc3\xa5 langsomt at den sekskantede s\xc3\xb8ylestrukturen ble dannet. Istidene, hvorav den siste forlot Irland for ca. 15\xc2\xa0000 \xc3\xa5r siden, skapte s\xc3\xa5 kysten omtrent slik vi kjenner den i dag."